Vahur Joala
Vahur Joala (sündinud 2. novembril 1958) on eesti sporditegelane ja inseneriteadlane. Ta lõpetas 1982. aastal Tallinna Polütehnilise Instituudi automaatika ja telemehaanika erialal. 1990. aastal sai ta teaduste kandidaadi kraadi väitekirjaga "Juurdekasvude kasutamine juhtimissüsteemide madalsagedusliku müra analüüsil". Oma tänapäevases töös on ta spetsialiseerunud 3D-laserskaneerimisele; tööstusmetroloogiale; sildade, tunnelite ja teede insenergeodeesiale. Eesti Psoriaasi Liidu asutajaliige (1991) ja selle president esimesel kolmel aastal. Eesti Süsteemiinseneride Seltsi asutajaliige (1992). Meistersportlane veemotos (1976). Võitnud medaleid Eesti meistrivõistlustel. Eesti Veemoto Liidu juhatuse liige 2007–2010, asepresident 2010–2011, president alates 2011. Rahvusvahelise Veemoto Liidu U.I.M juhatuse liige (2015), spordikomisjoni liige (2012), Keskkonnakaitse töörühma liige (2011), Hydro Working Group liige (2008) ning paadiklasside F-125 ja F-250 sportlaste esindaja spordiliidus UIM (2009, 2013). Temalt on ilmunud veemototeemalisi artikleid nii Eestis kui ka rahvusvahelises ajakirjanduses. Tegelenud genealoogiaga, ajaloouuringutega (Egiptus, veemoto, Eesti keskaeg), aegridade analüüsiga.